El col·legi Joan XXIII rep la visita d’una professora portuguesa dins del projecte Erasmus+
2025-07-24

Recentment, el col·legi Joan XXII ha rebut la visita d’Elisabeta Caldeira, professora de la Escola Profissional Beiragueira de Penacova (Portugal), dins del programa Erasmus+ relacionat amb cicles formatius. L’objectiu d’aquesta visita és facilitar l’intercanvi i la cooperació amb diferents entitats de la UE.

Durant l’estada, en la qual també van visitar a la regidora d’Educació de l’Ajuntament de Burjassot, Manuela Carrero, s’ha establit contacte amb diferents empreses perquè l’alumnat puga realitzar les pràctiques pròximament.

Amb aquestes actuacions, el centre burjassoter “amplia la dimensió internacional del nostre centre i dels nostres estudiants, així com el coneixement de noves cultures i llengües. Esperem que siga l’inici d’una fructífera relació i col·laboració”.